Държавен вестник, бр. 8, 2011 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  8
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 9
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ За­
конът за Българската агенция по безопасност 
на храните, приет от ХLI Народно събрание 
на 13 януари 2011 г.
Издаден в София на 20 януари 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за Българската агенция по безопасност на 
храните
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Създава се Българска агенция 
по безопасност на храните (БАБХ) към ми­
нистъра на земеделието и храните.
(2) Българската агенция по безопасност 
на храните е юридическо лице на бюджетна 
издръжка, второстепенен разпоредител с бю­
джетни кредити, със седалище град София.
Чл. 2. Българската агенция по безопасност 
на храните е компетентният държавен орган 
за осъществяване на официален контрол в Ре­
публика България по смисъла на законодател­
ството на Европейския съюз, регламентиращо 
изискванията към дейностите по чл. 3, ал. 1. 
Г л а в а  в т о р а
ФУНКЦИИ
Чл. 3. (1) Българската агенция по безо­
пасност на храните осъществява официален 
контрол при условията, по реда и съгласно 
правомощията, уредени в специалните закони, 
по отношение на изискванията към:
1. фитосанитарната дейност, продуктите 
за растителна защита и торовете;
2. ветеринарномедицинската дейност, здра­
веопазването на животните и хуманното 
отношение към тях;
3. страничните животински продукти, 
непредназначени за консумация от човека;
4. фуражите;
5. суровините и храните с изключение на 
бутилираните натурални минерални, изворни 
и трапезни води;
6. материалите и предметите, предназна­
чени за контакт с храни;
7. съответствието на качеството на прес­
ните плодове и зеленчуци със стандартите на 
Европейския съюз за предлагане на пазара.
(2) Българската агенция по безопасност на 
храните осъществява и:
1. оценка на съответствието на качествените 
характеристики на храните с изискванията 
на национални стандарти, стандарти, разра­
ботени от браншови организации и одобре­
ни от компетентния орган, и технологични 
документации;
2. лабораторно-диагностична и научноиз­
следователска дейност;
3. оценка и комуникация на риска;
4. обучение и квалификация.
(3) Българската агенция по безопасност 
на храните осъществява и други дейности, 
предвидени в закон.
(4) За дейностите по ал. 1, ал. 2, т. 1 и ал. 3 
БАБХ събира такси съгласно тарифа, приета 
от Министерския съвет. 
(5) Българската агенция по безопасност 
на храните извършва услуги на физически 
и юридически лица и дейности извън тези 
по ал. 4 съгласно ценоразпис, утвърден от 
изпълнителния директор, който се публикува 
на интернет страницата на БАБХ.
Г л а в а  т р е т а
СТРУКТУРА И ОРГАНИ НА УПРАВ-
ЛЕНИЕ
Чл. 4. (1) Българската агенция по безопас­
ност на храните се състои от:
1. централно управление;
2. двадесет и осем областни дирекции по 
безопасност на храните;
3. специализирани структури за научноиз­
следователска и лабораторно-диагностична 
дейност;
4. Център за оценка на риска (ЦОР).
(2) Структурата, функциите, съставът и 
числеността на БАБХ се уреждат с устройствен 
правилник, приет от Министерския съвет.
Чл. 5. (1) Българската агенция по безопас­
ност на храните се ръководи и представлява 
от изпълнителен директор, който се назначава 
от министър-председателя по предложение на 
министъра на земеделието и храните.
(2) За изпълнителен директор се назна­
чава лице с висше образование, с образова­
телно-квалификационна степен „магистър“, 
с професионален опит в област, свързана с 
дейността на БАБХ, и/или професионален 
опит на ръководна длъжност.
(3) Изпълнителният директор назначава и 
освобождава служителите в БАБХ. 
Чл. 6. (1) При осъществяване на право­
мощията си изпълнителният директор се 
подпомага от трима заместник изпълнителни 
директори.